આ બાબતે સાત રસ્તા સબ ડીવીજન, રૂલર સબ ડીવીજન, દરબારગઢ ડીવીજન અને પટેલ કોલોની સબ ડીવીજન કાર્ય ક્ષેત્રના સિદ્ધાર્થનગર, ઢીંચડા રોડ પર બલદેવનગર, ધરાર નગર, રંગમતિ નદીના પટમાં, અને સુભાસ માર્કેટ સહિતના અલગ અલગ સ્થળોએથી રૂપિયા ૯,૭૬,૦૦૦ની કિંમતના ૩૭ ટ્રાન્સફોર્મરની ચોરી થયાની ચારેય કાર્ય ક્ષેત્રના વીજ ઈજનેરોએ ફરિયાદો નોંધાવી હતી, જેને લઈને જામનગર એલસીબી દ્વારા આ બનાવ અંગે આગાલની કાર્યવાહી હાથ ધરી તપાસ શરુ કરવામાં આવી હતી, આ ચોરીઓ ધરાર નગર વિસ્તારમાં રહેતા સબ્બીર વલીશા શેખ અને તેની ટોળકી  દ્વારા આચરવામાં આવી છે અને અમુક ટીસી વેંચવાની પેરવી કરતા હોવાની બાતમી મળતા સમગ્ર એલસીબી સ્ટાફ દ્વારા સબ્બીરના ઘરે દરોડો પડ્યો હતો, જેમાં એક છોટા હાથી વાહનમાં બે ટીસી ચડાવતા સબ્બીર ઉપરાંત રજ્જાક ઉર્ફ રાજ્લો ગનીભાઈ ભટ્ટી , હિતેશ ઉર્ફ મુન્નો છગનભાઈ ચોહાણ નામના ત્રણેય સખ્સો આબાદ જડ્પાઈ ગયા હતા.